NaiveNeuron/SloPal huggingface dataset:
Kaník, Ľudovít, poslanec NR SR (2012-12-11):
No niekoľko poznámok. Už na začiatku bolo vidieť, že vy máte stále tú optiku „len veľké firmy“. To mnohokrát kritizujem. Vy vôbec nič neviete o tých malých, stredných, vy vôbec neviete, ako žijú, a vôbec nepoznáte ich problémy. Ignorujete fakt, že to sú najväčší zamestnávatelia, že bez nich by sme boli úplne, úplne v mínuse. A konštatujete, že situácia je zlá. A reagujete na to svojimi zákonmi tak, že im podrezávate hrdlo tej ekonomiky, že im púšťate žilou, a potom konštatujete, že situácia sa zhoršuje. Veď všetkými svojimi zákonmi vy vrážate nôž do chrbta, vy páchate ten atentát na slovenskú ekonomiku a potom skonštatujete, že situácia sa nevyvíja dobre. No veď práve preto a aj práve preto sa nevyvíja dobre. A keď sa nevyvíja dobre, tak vy ju ešte sťažujete, nielen veľkým, ale aj malým firmám. Na tých veľkých ste to zdokumentovali, ale tie malé firmy sú na tom ešte, ešte omnoho horšie. A zarážajúce je, že vy tu máte jednoznačnú väčšinu, aká tu asi ešte nikdy nebola, jednou stranou vôbec nie, a vy ste absolútne bezradní. Vy len glosujete vývoj ekonomiky a zhoršujete situáciu. Vy len komentujete ten negatívny vývoj, nijako ho pozitívne neovplyvňujete. A vidím na vás stále väčšiu a väčšiu depresiu z toho, že to nezvládate, že vám naozaj nateká do topánok a neviete, čo bude ďalej. A posledná vec. Dotkli ste sa aj tej minidane, o ktorej nevdojak sme tu hovorili, ako keď sa prepošle z jedného účtu na druhý, tak 0,1 % by tam pripadalo. No jednu vec vám len poviem. No keď voči tomu ušetrí ten človek niekoľko percent na odvodoch, to znamená, že mu o 5 až 10 % vzrastie čistý príjem, no vykašle sa na 0,1 %, pretože jeho bilancia bude významne plus 5 až 10 %, ktoré získa... (Prerušenie vystúpenia časomerom.)
M. Číž, podpredseda NR SR: (2009-04-23):
Ako posledný v tomto bode vystúpi pán poslanec Pado. Má slovo.
Číž, Miroslav, podpredseda NR SR (2015-03-19):
Ďakujem pekne. Faktickú poznámku má pán poslanec Poliačik. Pokiaľ nikto iný nemá faktickú poznámku, uzatváram možnosť prihlásiť sa s faktickou poznámkou a slovo má pán poslanec Poliačik.
Figeľ, Ján, podpredseda NR SR (2014-04-03):
Na vystúpenie pána poslanca Mičovského sú dve faktické. Nech sa páči, Jozef Viskupič.
Blanár, Juraj, podpredseda NR SR (2021-09-30):
Ďakujem, pán poslanec. Na vaše vystúpenie sú dve faktické poznámky. Ako prvý, pán poslanec Richard Takáč. Môžete ísť na svoje miesto, pán poslanec.
Jurzyca, Eugen, poslanec NR SR (2018-06-18):
Ďakujem pekne. Pán poslanec Pavelka, ešte možno by som zdôraznil k tomu, čo si hovoril, že významnou črtou tohto návrhu je, že prispieva k bohatstvu krajiny, zvyšuje ho na rozdiel od napríklad tých známych balíčkov, ktoré presúvajú bohatstvo od jednej skupiny k druhej, a bohatstvo celej krajiny sa nezväčšuje, tak tu sa zväčšuje, lebo ako si hovoril, približne viac dokonca než dve tretiny značiek by sme nemali, nemuseli vôbec kupovať a distribuovať. Čiže tých 10 mil. eur približne sú čiste ušetrené peniaze, ktoré sa nepresúvajú nikam, zväčšujú bohatstvo Slovenska, a teda už sa potom len stačí rozhodnúť, kam by išli, či do platov sestričkám, ktoré chýbajú, do platu povedzme že učiteľom alebo do nejakých investícií, alebo na zníženie daní, čo by sme mnohí určite privítali. Takže veľký, veľký rozdiel medzi týmito dvomi typmi systémových zmien. A, a tá vaša, ten váš návrh, tá vaša reforma nielen znamená tých 10 mil., čo nie je zanedbateľný balík, ale je to signál, veľmi dôležitý signál, aké reformy momentálne sa veľmi na Slovensku nerobia a aké by sa mali robiť, lebo teraz žijeme v celkom dobrých časoch. Ale takéto systémové zmeny nám môžu zabezpečiť rast toho bohatstva aj vtedy, keď na tom takto dobre nebudeme. Ďakujem.
Laurenčík, Milan, podpredseda NR SR (2021-12-14):
Prosím, prezentujme sa a hlasujme o zákone vrátenom prezidentkou Slovenskej republiky ako celku. (Hlasovanie.) Prítomných 134, za 87, proti 45, zdržali sa 2, hlasovali všetci. Konštatujem, že Národná rada po opätovnom prerokovaní schválila novelu zákona č. 442/2002 Z. z. o verejných vodovodoch a kanalizáciách, vrátenú prezidentkou Slovenskej republiky.
P. Hrušovský, predseda NR SR: (2004-12-09):
(Hlasovanie.) 140 prítomných, 93 za, 7 proti, 39 sa zdržalo, 1 nehlasoval. Návrh sme schválili. Teraz pristúpime k hlasovaniu o vládnom návrhu zákona o konkurze a reštrukturalizácii a o zmene a doplnení niektorých zákonov (tlač 835). Poprosím pána ministra a podpredsedu vlády, aby zaujal miesto pre navrhovateľov, pani spoločnú spravodajkyňu poslankyňu Laššákovú, aby uvádzala jednotlivé hlasovania k prerokúvanému vládnemu návrhu zákona. Najskôr budeme hlasovať o procedurálnom návrhu, ktorý ste podali vy, pani spoločná spravodajkyňa. Žiadate, aby Národná rada Slovenskej republiky nepokračovala v rokovaní o vládnom návrhu zákona.
Pčolinský, Peter, podpredseda NR SR (2022-12-01):
Ďakujem, pán premiér. Pani poslankyňa, máte doplňujúcu otázku? Nie. Môžme ísť na ďalšiu otázku. Ďalšiu otázku položil pán poslanec Marek Šefčík, ktorý je v rokovacej sále. Otázka znela: „Vážený pán premiér, v roku 2023, prípadne aj v ďalšom období vláda bude investovať do štátnych a verejných nemocníc. Mohli by ste konkretizovať tieto investície?“
P. Hrušovský, podpredseda NR SR: (2002-05-29):
Panie poslankyne, páni poslanci, prerušujem rokovanie o tomto bode programu. Ďakujem pánovi poslancovi Mesiarikovi. vládnom návrhu zákona o zvýšení výsluhových, príspevkov a výsluhových dôchodkov zo sociálneho zabezpečenia vojakov v roku 2002 , ktorý prerokúvame ako tlač 1584 a ktorého súčasťou je aj správa gestorského výboru, ktorú máte ako tlač 1584a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister obrany Slovenskej republiky pán Jozef Stank. Pán minister, máte slovo. J. Stank, minister obrany SR: Vážený pán predsedajúci, vážené panie poslankyne, páni poslanci, tento predkladaný návrh, ktorý pripravilo ministerstvo obrany a ktorý predkladám z poverenia vlády Slovenskej republiky, nadväzuje na návrh obdobnej úpravy – predkladanej ministerstvom práce, sociálnych vecí a rodiny – všeobecného systému dôchodkového zabezpečenia občanov. Predmet právnej úpravy sa týka zvýšenia vymedzených výsluhových príspevkov a výsluhových dôchodkov o 5 % mesačnej sumy dôchodku, na ktorú má poberateľ nárok ku dňu, od ktorého sa dôchodok zvyšuje. Predkladá sa tento návrh v súlade s § 59 zákona č. 114/1998 Z. z. o sociálnom zabezpečení vojakov v znení neskorších predpisov, ktorý ustanovuje podmienky, ktoré zohľadňujú pri určovaní výšky výsluhových príspevkov a výsluhových dôchodkov teda rast životných nákladov a rast priemerného služobného príjmu profesionálneho vojaka. Tieto dôchodky a príspevky možno zvyšovať najskôr odo dňa zvýšenia dôchodkov vyplácaných Sociálnou poisťovňou. Zvýšenie dôchodkov vyplácaných Sociálnou poisťovňou sa navrhuje od 1. júla, a preto aj zvýšenie výsluhových príspevkov a výsluhových dôchodkov zo sociálneho zabezpečenia vojakov sa navrhuje od rovnakého dňa. Návrh bol prerokovaný vo výboroch a prosím o jeho posúdenie a schválenie. V prípade, vážené panie poslankyne, páni poslanci, že by bol prijatý pozmeňujúci návrh, o ktorom tu hovoril alebo ktorý predložil pán poslanec Engliš, to znamená vyššie percento zvýšenia dôchodkov zo sociálneho zabezpečenia, považujem za vhodné, aby toto percento schválené zo sociálneho zabezpečenia bolo aj percentom zvýšenia dôchodkov zo sociálneho zabezpečenia vojakov. Ďakujem vám za pozornosť.
Kozelová, Monika, poslankyňa NR SR (2020-06-09):
Pani poslankyňa, ja by som ti veľmi chcela poďakovať za to, čo si povedala, a aj za to, že si pripomenula akého generála, generálneho prokurátora sme tu mali. Generálny prokurátor je niekto, kto nastavuje laťku aj pre všetkých ostatných prokurátorov, ktorí sú v tejto krajine. Keď je latka taká, aká je, podlieziteľná, tak proste tí, čo na to majú chrbtovú kosť, respektíve skôr nemajú chrbtovú kosť, sa jednoducho prispôsobia. Našťastie ešte je tu dosť zodpovedných a poctivých prokurátorov. Treba si ale uvedomiť, že prokurátor nie je zajac, ktorý sa ťahá z klobúka, že je to niekto, kto bude reprezentovať česť a spravodlivosť v tejto krajine. A myslím si, že to, aby sme my, tak ako povedal pán poslanec Osuský, ukázali svojim voličom, že to berieme vážne a že ich zastupujeme vážne, a že tá voľba bude verejná, mne osobne vyhovuje a ďakujem, pokiaľ sa tak stane. Takže ďakujem ešte raz za príspevok aj za to poukázanie na všetko, čo tu bolo.
Šuca, Peter, poslanec NR SR (2018-12-03):
Ďakujem za slovo. Vážený pán predsedajúci, vážený predkladateľ, ctené panie, ctení páni poslanci, dovoľte mi predniesť spravodajskú informáciu k predmetnému bodu rokovania. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Pán predsedajúci, prosím, otvorte rozpravu.
D. Lipšic, podpredseda vlády a minister spravodlivosti SR: (2004-05-25):
Navrhovaný zákon nielenže zotrváva na osvedčených pojmoch znalec a tlmočník, ale súčasne zavádza nový terminologický pojem prekladateľ a nadväzuje na úpravy, ktoré v minulosti normovali činnosť znalcov alebo tlmočníkov. Návrhom zákona sa upravujú statusové otázky a identifikačné znaky znalcov, tlmočníkov a prekladateľov, definuje sa znalecká, tlmočnícka a prekladateľská činnosť a jej postavenie, rozsah a obsah pôsobností znalcov, tlmočníkov a prekladateľov pri výkone ich činnosti, zodpovednosť, inštitút dočasného pozastavenia výkonu znaleckej a tlmočníckej činnosti, ktorý je bežný v zákonoch upravujúcich statusové záležitosti, spôsob odmeňovania, kompetencie ministerstva spravodlivosti v oblasti organizácie, riadenia, výkonu a kontroly znaleckej a tlmočníckej činnosti. Takisto je upravená aj pôsobnosť znaleckých ústavov ako vrcholných vedeckých pracovísk, ktoré budú garantom odbornosti pri výkone znaleckej činnosti a v spolupráci s ministerstvom spravodlivosti budú zabezpečovať vzdelávanie znalcov, tlmočníkov a prekladateľov a iné úlohy potrebné pre zabezpečenie kvalitného výkonu znaleckej, tlmočníckej alebo prekladateľskej činnosti. Návrh zákona nemá priame negatívne dôsledky na štátny rozpočet, rozpočty obcí a rozpočty vyšších územných celkov a ak sa môžem v závere vyjadriť k spoločnej správe, tak vyjadrujem súhlas so spoločnou správou a odporúčam o nej hlasovať presne tak, ako to navrhuje gestorský výbor. Ďakujem, pán podpredseda.
Jurinová, Erika, podpredsedníčka NR SR (2014-10-30):
Pán poslanec Číž.
Susko, Boris, poslanec NR SR (2021-06-22):
Ďakujem pekne za slovo. Chcel by som pripomenúť členom výboru pre nezlučiteľnosť funkcií, že zasadnutie výboru sa uskutoční dnes 12.30 hod. v miestnosti výboru. Ďakujem.
Fico, Robert, poslanec NR SR (2022-06-22):
Ďakujem pekne. Pán predseda, podal som procedurálny návrh, ale neviem, aké bude teraz poradie hlasovania. Ja chcem len požiadať o možnosť dvojminútového vyhlásenia v mene klubu pred hlasovaním o tlači 1069, vrátený zákon pani prezidentkou o financovaní voľného času dieťaťa. Takže bezprostredne pred týmto hlasovaním, lebo nepoznáme poradie hlasovania. Ďakujem pekne.
Šuca, Peter, poslanec NR SR (2019-09-20):
Ďakujem pekne za slovo, pán predsedajúci. Pán Grendel, ja absolútne verím vášmu úprimnému záujmu, aby sme sfunkčnili komisiu, ktorá má zásadný význam a opodstatnenie. A tak ako ste povedali, máme problém s jedným menom. Ten návrh je veľkorysý na voľbu tých nových členov komisií, tí podpredsedovia, predsedovia výborov, ale takisto veľmi dobre viete presne to, čo ste povedali, že na výbore pre obranu a bezpečnosť preto má koalícia predsedu a podpredsedu, že tam bol navrhovaný pán Kotleba, ktorý nezískal podporu ľudí a opozícia nenavrhla iné meno na podpredsedu. Áno, máte pravdu, nakoniec sme spolu vo výbore na kontrolu SIS, toto je problém pre občanov Slovenskej republiky, že tá komisia nefunguje, tak ako ste to povedali v svojom úvodnom slove teda, že keď má občan podozrenie z toho alebo má pocit, že je nezákonne odpočúvaný, nemá tú inštanciu, na ktorú by sa odvolal. S tým s vami absolútne súhlasím, ale chcem povedať, že problém je vždy v tom jednom mene. Áno, vy ste povedal, že ten nový zákon by mal účinnosť od budúceho obdobia. To je všetko, čo som chcel povedať. Ďakujem.
Figeľ, Ján, podpredseda NR SR (2014-05-16):
Ďakujem pekne. Faktická poznámka na vystúpenie pána poslanca Gažiho. Nech sa páči, Ján Mičovský.
Glváč, Martin, podpredseda NR SR (2018-12-06):
Vážené panie poslankyne, vážení páni poslanci, budeme pokračovať siedmimi faktickými poznámkami. Prvý, pán poslanec Baláž. Nie je prítomný. Aha, nech sa páči, pardon. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov , tlač 1162.)
Mikloško, Jozef, poslanec NR SR (2013-09-19):
Navrhujem hlasovať o tom, že interpelácie z 5. 1. a z 5. 9. sú ukončené. Bol som vtedy tu, čakal som na svoje vystúpenie, mal som dve interpelácie, nedočkal som sa. Dve hodiny som čakal. Pamätám sa tak, že niekto z vedenia, môžme si to pozrieť aj na zázname, vtedy povedal, že interpelácie budú pokračovať 12. 9., čo sa nestalo. Ak môj návrh neakceptujete, žiadal by som vás o tú veľkorysosť, poobede tu budeme mať zasa dva pulty.
Grendel, Gábor, podpredseda NR SR (2020-03-24):
Pán poslanec Čekovský.
Danko, Andrej, predseda NR SR (2016-05-17):
Ďakujem pani poslankyni Gaborčákovej. Na vystúpenie pani poslankyne máme dve faktické poznámky. Uzatváram možnosť prihlásenia s faktickými poznámkami. Poprosím a udeľujem slovo pani poslankyni Silvii Petruchovej, nech sa páči.
Bugár, Béla, doterajší podpredseda NR SR (2012-04-04):
Viera Tomanová.
Antošová, Eva, poslankyňa NR SR (2019-04-03):
Ďakujem pekne za slovo. Pán kolega Dostál, budem na vás reagovať. Vaše úvahy o ješitnosti majú takú silu podľa mňa ako tie klamstvá, že Andrej Danko zvýšil ceny potravín. Vy sa, však sami viete, že to nie je pravda a fakt to nie je od vás korektné. Ešte raz zopakujeme, že cieľom zavedenia osobitného odvodu bolo legitímne získanie finančných zdrojov na podporu slovenského poľnohospodárstva, ktoré od vstupu Slovenska do Európskej únie je naozaj poddimenzované, to nikto nepoprie. Slovenskí výrobcovia nie sú konkurencieschopní a treba ich podporiť. Prišiel čas, že Európska komisia nám pozastavila tento zákon a čo je najhoršie, je to a toto, prosím, aby ste pochopili, že toto rozhodnutie Európska komisia môže dlho naťahovať, nikto nevie, koľko, a preto je na stole zrušenie zákona, aby sme toto vákuum nenaťahovali. Viete, tie znôšky takých neslušných slov, akí sme zlodeji, hlúpi a, a amatérski a tak ďalej, všetko sa to dá zniesť, ale po tú mieru, pokiaľ by človek povedal, že je to sčasti nejaký fakt. Lenže toto, čo počúvame od vás, to je vybíjanie si svojho ega teraz proti, proti Slovenskej národnej strane. A to klamstvo, že sme zvýšili potraviny, alebo že Andrej Danko môže za to, že sa zdvihli potraviny, ceny potravín, sa preukáže čoskoro. A to preto, lebo očakávame, že keď teda kvôli nám sa zdvihli potraviny, tak, prosím pekne, kvôli nám nech sa teda znížia.
Vážny, Ľubomír, poslanec NR SR (2011-03-31):
Ďakujem. Každá spoločnosť obchodná robí na to, aby dosahovala zisk a vlastne nemali by sme ju trestať za to, že ten zisk chce dosiahnuť, aby sa v závislosti od zisku spoplatňovali licencie. Ale zároveň mali by sme a vlastne by sme jej umožnili, aby sa venovala aj iným formám podnikania, ako tvoreniu a iným formám vytvárania nákladov, čo je v podstate pre štát nevýhodné. Takže si myslím, že zisk nie je. Takisto tu odzneli nejaké taxatívne sumy, to je tiež nezmysel. Taxatívne zmluvy, koľko by mala byť úhrada, či päť miliónov, či dvadsať miliónov. Som presvedčený o tom, že na to tu máme telekomunikačný úrad, ktorý má na to rôzne nástroje, ako určiť túto výšku, ako sa k nej dopracovať, ale my stanovme tieto rámce, aby vedel, v akých mantineloch sa má úrad pohybovať a samozrejme túto výšku určiť. Na záver chcem vás požiadať o podporu tohto doplňujúceho a pozmeňujúceho návrhu, pretože v praxi sa stalo naozaj to, že pred dvanástimi rokmi bol poplatok za využívanie frekvencie neúmerne vysoký a následne neboli zobraté všetky ukazovatele, ktoré boli pred desiatimi rokmi. Pred tromi rokmi zase ten poplatok bol podstatne nižší. Aby sa nám nestalo to, že každý, každé určité obdobie budú využívané iné nástroje na stanovenie výšky poplatku alebo výšky ceny za pridelenie licencií. A preto ten základný rámec, v ktorom sa môže telekomunikačný úrad pohybovať, je túto jednoznačne vymedzený. To je všetko, pán podpredseda, skončil som a ďakujem za pozornosť.
Bugár, Béla, podpredseda NR SR (2018-06-13):
Ďakujem pekne. Teraz dávam slovo spoločnému spravodajcovi z gestorského výboru pre zdravotníctvo pánovi poslancovi Blanárovi.
P. Paška, predseda NR SR: (2009-02-12):
Pán poslanec Záhumenský.
Hrnčiar, Andrej, podpredseda NR SR (2018-12-05):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Petrovi Štarchoňovi.
Danko, Andrej, predseda NR SR (2019-09-19):
Vážené pani poslankyne, vážení páni poslanci, dovoľte mi teda, aby sme pristúpili k hlasovaniu. Najprv by som chcel však, že by som chcel navrhnúť, aby rokovanie o návrhu na voľby kandidátov na sudcov Ústavného súdu bolo v stredu 25. 9. 2019, a to tak, že o 14.00 hodine sa prerokuje uvedená voľba a hlasovanie sa uskutoční po hlasovaní o sedemnástej. Po prerokovaní návrhu na voľbu ústavných sudcov by sme pokračovali rokovaním termínovaným bodom 74, tlač 1583, ktorý je stanovený na stredu popoludní. Je všeobecný súhlas? Ďakujem. Pokračujeme v prerušenom rokovaní hlasovaním o bode 89 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení zákon č. 106/2018 Z. z. o prevádzke vozidiel v cestnej premávke, tlač 1578. Prosím povereného člena pre hospodárske záležitosti poslanca Galeka, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov , tlač 1578.)
Žiga, Peter, podpredseda NR SR (2024-01-10):
Pán poslanec Šmilňák.
Hrnčiar, Andrej, podpredseda NR SR (2018-03-14):
Takže ruším hlasovanie. Zrozumiteľne, pán spravodajca.
P. Paška, predseda NR SR: (2007-04-13):
Viete, je veľmi jednoduché kohokoľvek obviniť z čohokoľvek. Ja sa tu snažím naozaj deväť mesiacov túto Národnú radu riadiť nie podľa dojmov a citov a výkladov, ktoré používate bez mihnutia oka vy, pán poslanec, ale podľa toho, čomu sa hovorí zákon o rokovacom poriadku. A dovoľte, aby som vám prečítal, že v § 27 o rozprave v odseku 7 sa hovorí: „Rečník hovorí spravidla vo voľnom prednese, pri ktorom môže použiť poznámky.“ Tento rokovací poriadok nepozná alebo nemá ani zmienku o žiadnych iných spôsoboch vyjadrovania sa a iných spôsoboch vedenia a riadenia rozpravy. Ak si sadneme konečne v komisii za stôl a urobíme taxatívny výklad, aké prostriedky môžeme používať, aká je ich záväznosť, ale aká je aj právna ochrana za to, čo tu odznie, tak potom nechám každého v zmysle týchto podmienok konať. Kým sa budeme riadiť týmto predpisom, pán Lipšic, a môžete tisíckrát hovoriť, či ho porušujem, alebo nie, ja ho neporušujem, zoberiem každému v tejto poslaneckej snemovni slovo, kto nebude postupovať v zmysle tohto zákona o rokovacom poriadku, bude hovoriť od veci alebo bude využívať prostriedky, ktoré majú byť unfair v rámci korektného politického zápasu na pôde demokratického parlamentu. Ďakujem. (Potlesk.)
Laššáková, Jana, podpredsedníčka NR SR (2014-11-25):
To znamená, že o vašom návrhu, ktorý ste dali na úvod, boli ste, raz, dva, tri, štyri, šiesty, teraz ho opravujete. Takže budeme (reakcia z pléna) dobre. Dobre. Pán poslanec Poliačik.
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 119 poslancov, za 96, proti nikto, zdržalo sa 22, nehlasoval 1. Konštatujem, že sme sa uzniesli, ktoré výbory prerokujú tento návrh zákona. Ďakujem pekne. Nasleduje hlasovanie v prvom čítaní o návrhu skupiny poslancov na vydanie zákona ktorým sa mení zákon č. 504/2003 Z. z. o nájme poľnohospodárskych pozemkov. Je to tlač 393 a bod 39 programu. Poprosím pána poslanca Zajačika, ktorého určil navrhnutý gestorský výbor pre pôdohospodárstvo a životné prostredie, aby nám hlasovanie uviedol. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 393.)
M. Sabolová, poslankyňa: (2004-09-23):
A ešte azda chcem povedať, nikto neutrpí ani vo vyšších územných celkoch nejakým spôsobom, nie je to zásah do ich kompetencií, je to len zobjektivizovanie výdavkov, ktoré pre poskytovanie služieb sú potrebné. Je to, ako keby mali rozsah v zdravotnej starostlivosti, ktorý nám chýbal takto zadefinovaný, také štandardy. Tak vlastne v sociálnej oblasti sme k týmto štandardom už, dá sa povedať, dospeli. A preto vás prosím, páni kolegovia, tak z opozície, aj z koalície, aby ste tento návrh podporili, lebo neovplyvňuje nejakým spôsobom financie rozpočtu ani pri prerozdeľovaní daní. Ďakujem veľmi pekne.
T. Cabaj, poslanec: (2004-11-02):
Verejne vyhlasujem, nesúhlasil som s takýmto postupom, akým ste vy teraz začali pokračovať. To znamená, sme pred hlasovaním. Ďakujem pekne.
Hrnčiar, Andrej, podpredseda NR SR (2016-06-15):
Ďakujem. Pani poslankyňa Grausová.
E. Kolesár, poslanec: (2004-10-26):
Podľa platnej právnej úpravy do apríla 2004 vývoz tovaru a vývoz služieb spojených s pristávaním lietadiel alebo lodí zahraničných leteckých   spoločností   alebo plavebných spoločností a s ich prípravou na ďalší let alebo plavbu vrátane dodávok pohonných látok a mazív podľa ustanovenia § 38 ods. 2 písm. c) zákona č. 289/1995 Z. z.  o dani z pridanej hodnoty v znení neskorších predpisov bolo oslobodené od dane z pridanej hodnoty. Zákon č. 222/2004 Z. z. o dani z pridanej hodnoty oslobodenie od dane pri vývoze tovarov a služieb upravuje v ustanovení § 47 ods. 7 v súlade aj s právnou  úpravou uvedenou v článku 15 šiestej smernice Rady o zosúladení zákonov členských štátov týkajúcich sa dane z obratu. Ustanovenie § 47 ods. 7 písm. a) zákona na jednej strane upravuje oslobodenie od dane, ak ide o dodanie pohonných látok a potravín na zásobovanie plavidiel používaných na plavbu po otvorených moriach vykonávajúcich prepravu cestujúcich za odplatu obchodnú priemyselnú alebo rybársku činnosť. Hoci pre zdaniteľnosť podliehajúcu tomuto zákonu aplikácia tohto zákonného   ustanovenia v praxi pravdepodobne ani neprichádza do úvahy. Na druhej strane zákon nerieši zásobenie plavidiel pohonnými hmotami po Dunaji, ktorý je súčasťou medzinárodnej vodnej cesty. Dodanie pohonných látok na zásobovanie plavidiel pohonnou látkou je oslobodené od dane z pridanej hodnoty aj v niektorých iných štátoch. Doplnenie ustanovenia  § 47  o nové   znenie   v    ods. 11, ktoré o chvíľočku navrhujem, by upresnilo špecifické podmienky dodania pohonných látok a potravín na zásobovanie plavidiel lodnou prevádzkovou látkou pri preprave osôb a nákladov po Dunaji, ktorý je súčasťou medzinárodnej vodnej cesty. Teda pozmeňujúci návrh znie. Pozmeňujúci návrh k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z. Navrhujem doplniť ustanovenie § 47 nasledovne.  § 47 ods. 11 znie: „Oslobodené od dane je dodanie minerálnych olejov účinných na použitie ako pohonná látka na zásobovanie plavidiel používaných pri preprave osôb a nákladov po Dunaji kódu kombinovanej nomenklatúry 27101941, 27101945 a 27101949.“ Doterajšie odseky 11 a 12 sa označia, teda prečíslujú ako odseky 12 a 13. Odôvodnenie. Doplnením ustanovení § 47 o nové znenie odseku 11 zákona upresňuje špecifické podmienky dodania pohonných látok na zásobovanie alebo zásobenie plavidiel lodnou prevádzkovou látkou pri preprave osôb a nákladov po Dunaji, ktorý je súčasťou medzinárodnej lodnej cesty. Ďakujem.
Susko, Boris, poslanec NR SR (2021-05-03):
Ďakujem pekne za slovo. Pán poslanec Takáč, môžem len súhlasiť so všetkým, čo ste povedali, ale chcel by som zdôrazniť ešte jednu, jednu vec, a to je, že rokujeme o programovom vyhlásení kvázi novej vlády, ale ktorá je v svojej podstate tou istou vládou a je potvrdením v zásade toho istého premiéra, lebo vidíme, že, že stále riadi túto vládu aj z pozície, na ktorej sa teraz nachádza, ministra financií. Čiže je pochopiteľné, že aj to programové vyhlásenie je také isté, pretože, ako som povedal, je to tá istá vláda. Na druhej strane však sme už rok ďalej. Za ten rok sa udiali mnohé nové veci a jednou z tých zásadných vecí, ktoré zdramatizovali celospoločenské vzťahy na Slovensku, je práve pandémia COVID-19. No a tu treba povedať, že v tomto programovom vyhlásení vlády sa celá táto pandémia, celý ten rok a tie zmeny, ktoré sa udiali na Slovensku, ktoré majú zásadný vplyv na spoločenské vzťahy, vôbec neodrazili. V programovom vyhlásení vlády sa nedočítame vôbec o tom, ako chce ministerstvo pôdohospodárstva sanovať sektor, ktorý bol okrem gastra a cestovného ruchu ďalším najviac postihnutým sektorom, a to je sektor potravinárstva a sektor poľnohospodárstva. Nedočítame sa v programovom vyhlásení vlády nič o tom, akým spôsobom chce, chce tento rezort týmto ľuďom pomôcť. A to je, myslím si, naozaj smutné, nehovoriac o tom, že, že ako viackrát bolo povedané, z Plánu obnovy sa v rezorte poľnohospodárstva a pôdohospodárstva neobjavili žiadne zdroje na krytie (ruch v sále a zaznievanie gongu) takýchto opatrení, tak neobjavili sa ani tie zdroje na krytie tých vecí, ktoré v tom programovom vyhlásení vlády sú. A to je napríklad potravinová sebestačnosť. Takže myslím si, že z tohto pohľadu toto programové vyhlásenie je absolútne nedostatočné. Ďakujem.
Kollár, Miroslav, poslanec NR SR (2020-07-09):
Pán predsedajúci, ešte raz, keďže sme odhlasovali body zo spoločnej správy, dajte, prosím, hlasovať o tom, že vládny návrh zákona prerokujeme v treťom čítaní ihneď.
M. Dzurinda, predseda vlády SR: (2004-03-16):
K trom príspevkom, príspevku pána poslanca Cabaja, Kozlíka a pani poslankyne Muškovej. Spoločným mottom bolo, že sedím v bavoráku, v skleníku a že nevnímam realitu. Pán poslanec Kozlík, minulý týždeň som bol v Mlynskej doline večer dve hodiny, pozývam vás tam nabudúce, vyše 1 200 vysokoškolských študentov, toto je môj bavorák. Za posledný mesiac 3 gymnáziá s maturantmi, gymnázium na Konštantínovej v Prešove, Tajovského v Bystrici, Garcíu Lorcu v Podunajských Biskupiciach, na východe, v strede, na západe, aby som vedel, toto je môj bavorák. Môj bavorák sú 4 univerzity tohto roku. Môj bavorák je obec Ľubotín pred niekoľkými týždňami v okrese Prešov. Môj bavorák je, že som si sadol v Avione na hodinu a pol medzi občanov v piatok večer, aby sme sa rozprávali o tom, kam ide Slovensko. Toto je môj bavorák. Nesmierne mi záleží na tom, aby sme rozumeli ľuďom, aby sme prijímali opatrenia aj s citom, lebo aj my máme sociálny cit, hoci to niektorí nechcete vidieť alebo pretáčať. Nie je to tak, nie je to vplyvom skleníka, nie je to vplyvom absencie nedostatku informácií alebo nejakej sociálnej necitlivosti. Pani poslankyňa Mušková, Tony Blair, líder Socialistickej strany, predstaviteľ tretej cesty, v Británii priemerná mzda 1 748 libier, školné 3 000 libier. Hovorili ste o Írsku. V piatok som tam bol. Viem, čo mi povedal kolega. Írsko zaviedlo školné. Prijímame veľmi podobné, nechcem povedať doslova, že presne podobné, opatrenia ako Írsko, lebo chceme, aby čo najskôr aj na Slovensku bola presne taká istá úroveň, ako je dnes v Írsku. Takže toto sú moje reakcie, ktorými chcem ukázať, že sa snažíme byť sociálne vnímaví, ale rozumieme argumentom, kvôli ktorým tieto reformy chceme presadiť, lebo je to kvôli ľuďom. (Potlesk.)
P. Paška, predseda NR SR: (2009-02-12):
Takže s faktickou pán poslanec Kotian. Nech sa páči.
Fronc, Martin, poslanec NR SR (2014-06-04):
Ďakujem pekne, pani predsedajúca. Ja chcem len reagovať na niektoré veci, ktoré zazneli v rozprave. Včera pani poslankyňa Vášáryová povedala, že KDH povalilo vládu. Nuž 8. februára roku 2006 KDH odišlo z vlády, ale ďalej vládu podporovalo. Nastúpili ministri, pani Žitňanská ako ministerka spravodlivosti, pán Szigeti ako minister školstva za mňa a pán Pado z SDKÚ ako minister vnútra za Vladimíra Palka a vláda pokračovala ako menšinová vláda tak, ako často sa to vyskytuje. To nie je žiaden mimoriadny úkaz. Neviem, či to je strata pamäti alebo vedomé klamstvo. Ale potreboval som to vysvetliť. Po druhé, k pozmeňujúcemu alebo doplňujúcemu návrhu pána kolegu Mičovského. Ja by som bol rád, keby sme sa naučili niektoré pravidlá, ktoré platia pri predkladaní návrhov zákonov. Pokiaľ ide o novelu nejakého zákona, tak pozmeňujúci návrh možno dávať len k dotknutým paragrafom a nemožno vytvárať niektoré nové veci, ak, tak jedine so súhlasom predkladateľa. A to by bolo dobré, keby sa naučili. Inak, nemôžem si pomôcť, celý tento krok vnímam ako politickú podpásovku, pretože nič nebráni tomu, aby hneď na najbližšej schôdzi Národnej rady bol takýto návrh na zrušenie amnestií podaný. A celkom určite ho podporíme. Ale spájať dve takéto veci, keď dobre vie, že pre jednu stranu je to výsostne vážna agenda, pre druhú stranu je to agenda, ktorú mnohokrát odmietlo, pričom hlasovalo proti tomu. To je druhá poznámka. A tretia poznámka, viete, k tým previerkam. Ja vnímam tie obavy, ale domnievam sa, že mnohé veci aj život ukáže a že v príslušnom vykonávacom zákone sa dajú upraviť. Ale na druhej strane byť raz doživotne sudcom bez akýchkoľvek previerok pokladám za nezmyselné. A dovolím si vám uviesť jednu príhodu, ktorá sa udiala pred viac ako 150 rokmi okolo roku 1853 v krymskej vojne. Veliteľom britských vojsk tam bol zaslúžilý generál. A zrazu začal vydávať príkazy, aby dobyli kóty, ktoré neexistovali. Jednotky, ktoré nemal, posielal kdesi. A iné jednotky posielal pomaly dobýjať vlastné kóty. To je historická skutočnosť. Stálo to mnoho životov. Samozrejme, ostatní dôstojníci hovorili, že sa zbláznil. Nakoniec bol odvolaný. Vtedy to ešte nepoznali. Dnes vieme, že mal už v tom období ako starý generál Alzheimerovu chorobu. Čiže už nebol sám za seba zodpovedný. Ale v armáde takisto pravidelne máte preverovanie fyzickej a duševnej spôsobilosti. Ja si myslím, že na také veľké obdobie sú potrebné takisto isté druhy previerok sudcov. Celkom prirodzeným spôsobom sudca nemusí byť ani zlý, ani úplatný. Akurát sa môže za toľko rokov všeličo v jeho živote udiať. Čiže tento mechanizmus previerok tak ako existuje, ako som to spomínal, pre mnohé iné profesie je celkom iste podľa môjho presvedčenia potrebný. Ďakujem pekne.
Vážny, Ľubomír, podpredseda vlády SR pre investície (2014-03-20):
Ďakujem. Vážená pani podpredsedníčka Národnej rady, vážené panie poslankyne, páni poslanci, dovoľte mi, aby som z poverenie predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný bude podpredseda vlády a minister vnútra Robert Kaliňák, ktorý je na pracovnej ceste mimo Bratislavy. A zastupuje ho minister dopravy, výstavby a regionálneho rozvoja Ján Počiatek. Neprítomný je podpredseda vlády a minister zahraničných vecí a európskych záležitostí Miroslav Lajčák, ktorý je na zahraničnej pracovnej ceste v Spojených štátoch amerických, a zastupuje ho podpredseda vlády a minister financií Peter Kažimír. A neprítomná je ministerka zdravotníctva Zuzana Zvolenská, ktorá je na pracovnej ceste v Trenčianskom kraji, ale na ktorú nie sú položené žiadne otázky.
Laššáková, Jana, podpredsedníčka NR SR (2015-06-30):
Pán spravodajca? Nie. Prerušujem rokovanie o tomto bode programu. S procedurálnym návrhom pani poslankyňa Mezenská. Nech sa páči.
Danko, Andrej, predseda NR SR (2019-06-26):
Vážené poslankyne, vážení poslanci, pokračujeme v rokovaní. Prosím povereného overovateľa, aby oboznámil výsledok tajného hlasovania. (Výsledok tajného hlasovania o návrhu vlády Slovenskej republiky na voľbu predsedu Úradu na ochranu oznamovateľov protispoločenskej činnosti podľa § 14 ods. 1 zákona č. 54/2019 Z. z. o ochrane oznamovateľov protispoločenskej činnosti , tlač 1558.)
M. Číž, podpredseda NR SR: (2009-02-04):
Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa do rozpravy hlási ústne. Registrujem pani poslankyňu Rosovú, poslanca Fronca, poslanca Szigetiho. Ak je to všetko, uzatváram možnosť prihlásiť sa do rozpravy ústne. Slovo má pani poslankyňa Rosová, pripraví sa pán poslanec Fronc.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 110, za 102, proti nikto, zdržalo sa 7, nehlasoval 1. Konštatujem, že sme v treťom čítaní . Otváram rozpravu v rámci tretieho čítania, pýtam sa, či sa niekto hlási do rozpravy. Nikto, vyhlasujem rozpravu za skončenú. Pán spravodajca, prosím, uveďte návrh hlasovania o návrhu zákona ako o celku.
Šedivcová, Viera, poslankyňa NR SR (2013-09-13):
Dajte teraz, prosím, hlasovať... (Prerušenie vystúpenia predsedajúcim.)
Sabo, Michal, poslanec NR SR (2024-01-18):
Ďakujem za slovo. Kolega Šipoš, vy ste spomenuli vo svojom vystúpení výhrady inštitúcií, ale aj dnešné vystúpenie pani prezidentky a ja v reakcii na vaše vystúpenie chcem pripomenúť jednu konkrétnu pasáž z jej vystúpenia, keď prezidentka Čaputová sa prihovorila k poslancom a k poslankyniam koalície a ak teda môžem, tak budem citovať: „Som presvedčená o tom, že drvivá väčšina z vás rozumie a počuje argumenty, ktoré tu odznievajú. Som presvedčená, že keby ktokoľvek iný robil takéto významné zmeny v skrátenom legislatívnom konaní, bili by ste na poplach. Nemám o tom žiadnu pochybnosť, preto vás chcem požiadať, nerobte to takto a s takýmito dopadmi. Umožnite, aby akýmkoľvek významným zmenám v trestnej legislatíve predchádzala riadna odborná diskusia a medzirezortné pripomienkovanie.“ Krátko na toto vystúpenie na tlačovej konferencii sme si pustili premiéra Fica, ktorý obvinil pani prezidentku, že vystúpila v tomto pléne ako hovorkyňa opozície. Tak ak ideme na to touto krívajúcou logikou, tak povedzme si rovno, ako je, že tu nevystúpila len ako hovorkyňa opozície, ale vystúpila aj ako hovorkyňa Európskej komisie a ako hovorkyňa Európskeho parlamentu, ako hovorkyňa predsedu Špecializovaného trestného súdu a ďalších mnohých inštitúcií a autorít, ktoré rovnako ako my, opoziční poslanci a opozičné poslankyne, sa ozvali a faktograficky rozobrali na šróby tento návrh. A dokazujeme spoločne, že skrátené legislatívne konanie jednak nie je na mieste a je aj protizákonné. Čiže nie je to nejaká roztopaš opozičná, ako pán premiér Fico sa snaží svojmu elektorátu nahovoriť. Ďakujem.
Lukáč, Jozef, poslanec NR SR (2020-10-13):
Chcem oznámiť členom výboru pre verejnú správu a regionálny rozvoj, že zvolávam výbor ihneď.
Remišová, Veronika, poslankyňa NR SR (2024-01-16):
Ďakujem veľmi pekne. Len krátka poznámka k otváraniu rozpráv v treťom čítaní. Je to dôsledok toho, že všetko robíte v skrátenom legislatívnom konaní. Aj tento návrh je robený v skrátenom legislatívnom konaní, Trestný zákon je v skrátenom legislatívnom konaní, kompetenčný zákon je v skrátenom legislatívnom konaní. Všade sú potom chyby, všade to potom musíte takto opravovať a zdržujete vy rokovanie Národnej rady namiesto toho, aby ste sa venovali skutočným problémom ľudí, ako sú ceny potravín, ako je inflácia. Ďakujem.
Pčolinský, Peter, podpredseda NR SR (2023-03-17):
Vážené pani poslankyne, vážení páni poslanci, otváram štvrtý rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie požiadali Kristián Čekovský, Stanislav Kubánek, Igor Matovič, Ján Mičovský, Stanislav Mizík, Peter Pellegrini, Richard Raši, Peter Šuca, Jana Vaľová. Na zahraničnej pracovnej ceste je poslanec Peter Kmec. Podľa schváleného programu pristúpime k rokovaniu o návrhu na zmeny v zložení výborov Národnej rady Slovenskej republiky. Návrh má parlamentnú tlač 1518 a bol vypracovaný na základe návrhu poslancov, členov poslaneckého klubu za hnutie OBYČAJNÍ ĽUDIA a nezávislé osobnosti a za hnutie SME RODINA. Otváram teda rozpravu o tomto bode programu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Jeden pán poslanec, uzatváram možnosť ústnej rozpravy, prihlásenia. Nech sa páči, pán poslanec, máte slovo. Prečítajte váš pozmeňujúci návrh. (Rokovanie o návrhu na zmeny v zložení výborov Národnej rady Slovenskej republiky , tlač 1518.)
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu pána poslanca Chrena, ktorý predniesol v rozprave.
B. Bugár, podpredseda NR SR: (2004-03-11):
A. Hajduk, poslanec: Posledný v rozprave vystúpil pán poslanec Hamerlik. Prosím, aby ste tu dali, pán predsedajúci, hlasovať o bodoch 1, 2, 3 a 4 spoločne.
Laššáková, Jana, podpredsedníčka NR SR (2013-05-23):
Pán poslanec Mičovský, aj keď ste sa neskôr prihlásili s faktickou, nech sa páči.
Dostál, Ondrej, poslanec NR SR (2022-03-15):
Mám dva návrhy na zmenu programu. Navrhujem vypustiť z programu schôdze návrh poslancov Richtera a Fica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, bod 61 návrhu programu uvedeného v pozvánke. Odôvodnenie. Predseda Národnej rady dňa 1. marca požiadal ústavnoprávny výbor o zaujatie stanoviska, či bol predmetný návrh zákona podaný v súlade s § 96 ods. 3 rokovacieho poriadku. Ústavnoprávny výbor svojím uznesením č. 475 z dnešného dňa konštatoval, že uvedený návrh poslancov Richtera a Fica nie je podaný v súlade s § 96 ods. 3 rokovacieho poriadku z dôvodu, že ide o návrh zákona v tej istej veci, ako bol návrh poslancov Pellegriniho, Sakovej, Rašiho, Tomáša a Šutaja Eštoka, ktorým sa tiež mení zákon o sociálnom poistení (tlač 721), o ktorom Národná rada 22. októbra rozhodla, že nebude pokračovať v rokovaní o ňom, a od schválenia uznesenia Národnej rady neuplynula stanovená 6-mesačná lehota.
Lehotský, Tomáš, poslanec NR SR (2022-03-22):
Ďakujem veľmi pekne, pán predseda, v mene troch poslaneckých klubov, OĽANO, SME – RODINA a SaS, týmto podávam procedurálny návrh, aby sa o bode č. 79 (tlač 857), aby sa tento bod presunul na rokovanie najbližšej riadnej schôdze Národnej rady Slovenskej republiky s predpokladaným začiatkom 26. apríla 2022. Ide o návrh novely trestného zákona, ktorého som spolupredkladateľom. Odôvodnenie. Návrh na presun bodu programu odôvodňujem potrebou hľadania politickej zhody na podobe pozmeňujúceho návrhu. Ďakujem veľmi pekne.
M. Hort, podpredseda  NR SR: (2007-09-13):
A slovo má pani poslankyňa Ľubica Rošková. Nech sa páči.
Kaník, Ľudovít, poslanec NR SR (2011-10-11):
Ku kolegovi Jurčíkovi. Ja stále dookola, niekedy si pripadám až ako obohratá platňa, hovorím to isté. Takže nič som nezmenil, veď to, čo som napísal, aj sa dá stále skontrolovať a nájsť na facebooku, dokonca aj čo som povedal, lebo ja sem-tam to poviem aj na kameru. Takže je to stále to isté. Ako dosť, dosť niekedy až stereotypne sa mi zdá, že to opakujem, a nič som na tom nezmenil. Ku kolegyniam Jurinovej a Blahovej, práve v tom je to, že sme v eurovale. Keď sme, tak sme si to mali rozmyslieť a neísť tam na začiatku, ale keď tam jednoducho sme, tak podľa mňa musíme, keď chceme ovplyvňovať dianie, tak jednoducho musíme byť jeho súčasťou a takou, ktorá bude rešpektovaná, ktorej hlas zaznie, a musíme sa sústrediť na to, aby sme my tu procedúry si stanovili, ako sa v tom eurovale správať, aký mandát dáme našim zástupcom. A to je myslím aj otázka toho kompromisu, ktorý tu bol spomínaný. Podľa mňa ešte stále, ale to hovorím sám za seba, ja nemám žiadny mandát, je možnosť aj pred týmto hlasovaním si sadnúť a vrátiť sa k tomu. Veď tie dohody boli tak blízko k dohode, že už bližšie naozaj sa veľmi ťažko dá, už je to len absolútny súhlas. A ja som stále presvedčený, že dalo by sa to dohodnúť tak, aby sme dnes nemuseli povaliť vládu, aby nám euro-val nez-val-il vládu. Ďakujem za pozornosť.
Laššáková, Jana, podpredsedníčka NR SR (2012-08-03):
Pán poslanec Hraško.
Kondrót, Maroš, poslanec NR SR (2019-06-21):
Ďakujem pekne, pani predsedajúca, za slovo. Vážené kolegyne, kolegovia, dostavba tretieho a štvrtého bloku jadrovej elektrárne v Mochovciach je najväčšou investíciou na Slovensku, ktorá má významný ekonomický dopad na celé národné hospodárstvo. Po dokončení bude pokrývať približne 26 % spotreby elektriny na Slovensku a pomôže predchádzať emisiám skleníkových plynov v objeme 7 miliónov ton ročne. Počas dostavby bolo vytvorených viac ako 15-tisíc pracovných miest priamych, nepriamych aj vyvolaných. Vzhľadom na strategickú dôležitosť jadrovej elektrárne Mochovce 3 a 4 predkladaný návrh zákona reaguje na potreby, ktoré vyplynuli z doterajšej praxe Úradu jadrového dozoru Slovenskej republiky v súvislosti so správnymi konaniami týkajúcimi sa jadrových zariadení. Navrhovaná novela má technický charakter, je to navrhovaná novela atómového a stavebného zákona, ktorá sleduje tri hlavné ciele: Po prvé, zabezpečiť efektivitu a plynulosť procesov pri povoľovaní jadrového zariadenia Mochovce 3 a 4, po druhé, odstrániť viaceré v praxi nefunkčné a nepraktické procesné ustanovenia, a po tretie, vyjasniť vzťah medzi atómovým zákonom, stavebným zákonom a správnym poriadkom. Tieto ciele je možné dosiahnuť jedine cez zmenu procesných ustanovení novelizovaním zákonov. Novelou sa preto zavádza doručovanie všetkých písomností účastníkom konania verejnou vyhláškou, čím sa prispieva k transparentnejšiemu informovaniu verejnosti o jednotlivých úkonoch Úradu jadrového dozoru SR. Pre porovnanie, súčasné znenie atómového zákona umožňuje takéto doručovanie len pre rozhodnutia. Pre doručovanie ostatných písomností to atómový zákon nepripúšťa, čím sa doručovanie s ohľadom na veľký počet účastníkov konania stáva neúmerne zdĺhavé. Navrhovaným zákonom ďalej dochádza k spojeniu procesného inštitútu upovedomenia účastníkov správneho konania o doručených rozkladoch s výzvou pred vydaním rozhodnutia. Keďže Úrad jadrového dozoru SR ako dozorný orgán v oblasti jadrovej bezpečnosti je súčasne aj špeciálnym stavebným úradom, ktorý má v rámci kolaudačného konania postupne vydať tri povolenia schvaľujúce užívanie stavby, návrh zákona precizuje úpravu týchto konaní, berúc do úvahy ich vzájomný vzťah. Konkrétne návrh zákona zefektívňuje tieto konania v tom zmysle, že pokiaľ sa pre určitý stupeň kolaudačného konania získali záväzné stanoviská dotknutých orgánov, tak tieto záväzné stanoviská nie je potrebné opätovne získavať pre ďalšie stupne kolaudačného konania v rozsahu, v akom boli tieto stanoviská vydané v rámci predchádzajúcich povoľovacích postupov. Navrhované procesné znenie výrazne prispeje k zefektívneniu povoľovacích postupov pri licencovaní strategicky dôležitého energetického zariadenia Mochovce 3, 4, čím Slovensko získa energetickú samostatnosť a výrazne sa zvýši rozvoj infraštruktúry regiónov. Toľko na úvod, dovolím si vás požiadať o podporu tejto novely zákona. Ďakujem.
P. Hrušovský, podpredseda NR SR: (2001-09-04):
Panie poslankyne, páni poslanci, prosím o vašu účasť na rokovaní, schvaľujeme, resp. prerokúvame vrátený návrh zákona pánom prezidentom, kde je potrebné iné kvórum ako na prijímanie iných návrhov zákonov. Preto prosím o účasť na hlasovaní. Pán predseda vyhlásil rozpravu za skončenú, preto prosím pána spoločného spravodajcu poslanca Horta, aby informoval Národnú radu o dôvodoch, resp. o návrhu pána prezidenta, ktorý žiada Národnú radu, aby opätovne prerokovala návrh zákona s odporúčaním tento návrh zákona neprijať. Pán poslanec Hort, nech sa páči, informujte Národnú radu o výsledku prerokúvania návrhu zákona v gestorskom výbore, ako aj o odporúčaní vášho gestorského výboru. Nech sa páči, máte slovo.
Blanár, Juraj, poslanec NR SR (2011-05-26):
Pán predseda zahraničného výboru, môžete to ospravedlňovať čímkoľvek. Stretnutie sa plánovalo ešte pred. A vy veľmi dobre viete, ako sa to celé vyvíjalo, ale neospravedlníte pred ľuďmi, ktorí vidia, akú robíte politiku. Takéto vyjadrenie nepomôže. Pomôže to, keď budete robiť naozaj zodpovednú politiku, keď namiesto vyjadrenia, ktoré ste dali do rýchlo ušitého uznesenia o vyhlásení voči Maďarskej republike, pretože ste videli, že SNS s tým prišlo ešte skôr, nie konštatovanie, že berieme na vedomie, ale že sme rozhorčení. A mnoho iných ustanovení. A nie tým, že sa budete tváriť, že rokovanie malo byť po prijatí ústavy.
Pellegrini, Peter, podpredseda NR SR (2020-06-04):
Pán poslanec, vyčerpali ste svoj 20-minútový čas. (Reakcia rečníka.) Jednu vetu možno na dokončenie.
Procházka, Radoslav, poslanec NR SR (2014-05-13):
Hej, veď sa k tomu teda vyjadrite hlasovaním a vysvetlite to svojim voličom vy. (Reakcie z pléna.)
Kvasnička, Marián, poslanec NR SR (2015-10-21):
Ďakujem veľmi pekne. Nadviažem trošičku. Pán premiér, čítam v týchto dňoch knižku profesora Krčméryho „Ženie ma zlé svedomie“ a tam ho tí reportéri, ho skloňujú z Mečiara, z HZDS, zo SMER-u, z Fica, z Dzurindu. A reaguje takým spôsobom, ktorý mi je sympatický. Hovorí, že aj dobré, aj zlé. Aj dobré, aj zlé. Hovorím to preto, že aj tú polaritu my a oni akosi nemám rád. To bol aj jeden z dôvodov, prečo som nepodpísal tento návrh. Ale najmä v čase, keď som ho nepodpísal, som hovoril navrhovateľom, že podpísal by som to za predpokladu, že by boli potrestané všetky kauzy, ktoré sa stali v rezorte školstva aj za iných vládnych garnitúr. (Potlesk.) Že v tom prípade áno. Po dvoch týždňom, po dvoch týždňoch mám informácie, ktoré sú závažnejšie. Obávam sa, že dneska by som tam ten podpis už dal. Najmä v jednej veci som nie si istý, keď ste hovorili o tej riaditeľke, novej riaditeľke MPC. Chcem sa spýtať, prečo sa musela vrátiť do hry po tom, ako bola zo závažných zákonných a disciplinárnych dôvodov prepustená, a prečo za vec, ktorá sa stala, aj keď sa teraz zachraňuje vracaním peňazí, bol potrestaný človek, ktorý je na samom spodku tej rozhodovacej hierarchie pri tých podpisoch? Toto mi do hlavy nejde. A posledná vec sa týka Caligulu. Caligula okrem toho, že spravil tú hlúposť, že navrhol koňa za senátora, organizoval gogety, to boli žranice, kde tí ľudia z toho jeho prostredia museli sa obžrať, a kto nevydržal, umrel. A aby nemuseli umrieť, tak bol inštitút, ako vracať, ako sa vygrcať z toho, aby ste mohli ďalej jesť. Obávam sa, že aj takéto riziká, napríklad, keď ste hovorili, že mali by sme chodiť po mítingoch, a nie odvolávať, mne sa ten inštitút nepáči, ale aj takéto riziká sú tu. Aj... (Prerušenie vystúpenia časomerom.)
Kaník, Ľudovít, poslanec NR SR (2015-10-07):
Pán predseda, dajte, prosím, hlasovať o postúpení tohto návrhu zákona do druhého čítania.
Brisudová, Martina, poslankyňa NR SR (2022-05-10):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Ivan, Miroslav, poslanec NR SR (2016-04-19):
Ďakujem za slovo. Ja som chcel len doplniť informáciu, alebo teda tie fakty o tej cyklodoprave, ktoré poslankyňa Nicholsonová tu spomínala. Včera sme mali výbor pre hospodárske záležitosti a ja som sa teda pýtal pána ministra na to, či bude v rozpočte kapitola pre podporu cyklodopravy a teda že či budú aj iné formy podpory ako eurofondy. A dozvedel som sa, že, od teda pána tajomníka, lebo pán minister skoro na nič neodpovedal, nechal svojho tajomníka pána Stromčeka, dozvedel som sa, že či teda neviem, ale že u nás padá sneh a že aby som neočakával, že bude u nás cyklodoprava ako alternatívna doprava. Takže chcem, bohužiaľ, zarmútiť týmto všetkých fanúšikov cyklodopravy na Slovensku, že najbližšie štyri roky sa veľkých peňazí nedočkajú. Ďakujem.
Blaha, Ľuboš, podpredseda NR SR (2023-12-07):
Ďakujem ešte raz. Želám krásny večer. (Prerušenie rokovania o 18.42 hodine.)